Būtingė
Būtingė – gyvenvietė pačioje Palangos miesto savivaldybės šiaurėje, prie sienos su Latvija. Išsidėsčiusi į šiaurę nuo Šventosios. Čia pastatytas Būtingės naftos terminalas. Į rytus nuo Šventosios gyvenvietės, prie kelio  A13  Klaipėda–Liepoja  stovi Būtingės evangelikų liuteronų bažnyčia (pastatyta 1824 m.). Saugomas Būtingės ąžuolas. Prie bažnyčios įkurta poilsiavietė „Miškas visiems“, miške yra įrengtas takas „Mažiems ir dideliems“ (2 km į šiaurę nuo gyvenvietės).